εδ[οξε]ν τωι κοινωι των περι τον διονυσον τεχνιτων των επ ιωνιας και ελλησ[ποντου και των περι τον] [καθηγε]μονα διονυσον επειδη κρατων ζωτιχου αυλητης προτερον τε γενομενο[ς ιερευς του διονυσου] [και αγω]νοθετης καλως και ενδοξως προεστη της τε ιερεωσυνης και της αγων[οθεσιας και δοκιμασθ]εις αξιος ειναι ταυτης της τιμης υπο του πληθους των τεχνιτων και αιρεθε[ις παλιν ιερευς] του διονυσου και αγωνοθετης εν τωι αυτωι ετει υπερθεμενος τους [προ αυτου γενομενους παντ]ας αγωνοθετας τηι τε χορηγιαι και τηι δαπανηι και τηι αυτου μεγαλο[πρεπειαι καλως και πρεπον]τως και αξιως της συνοδου παντα τα προς τιμην και δοξαν ανηκοντα [ε]π[οιησε τωι τε διονυ]σωι και ταις μουσαις και τωι απολλωνι τωι πυθιωι και τοις αλλοις θεοι[ς πασι και τοις τε βασι]λευσι και ταις βασιλισσαις και τοις αδελφοις βασιλεως ευμενου και τωι [κοινωι των περι τον διονυ]σον τεχνιτων αποδεικνυμενος την αυτου καλοκαγαθιαν και ευσεβε[ιαν και ---- εν παντι και]ρωι και ιδιαι και κοινηι αει τινος αγαθου παραιτιος γινομενος οπω[ς διαμενηι εις τον αει] χρονον η παρα των τεχνιτων αθανατος δοξα ους και θεοι και βασιλ[εις και παντες ελ]ληνες τιμωσιν δεδωκοτες την τε ασυλιαν και ασφαλειαν πασι τεχν[ιταις πολεμου και ει]ρηνης κατακολουθουντες τοις του απολλωνος χρησμοις δι ους [και τοις αγωσιν τοις του] απολλωνος του πυθιου και των μουσων των ελικωνιαδων και του ηρακλεους εν δελφοις μεν τοις] πυθιοις και σωτηριοις εν θεσπιαις δε τοις μουσειοις εν θηβαις δε τοι[ς ηρακλειοις ενεκριναν αυτους οι] εκ παντων των ελληνων ευσεβεστατοι αγαθηι τυχηι δεδοχθαι [τηι συνοδωι ινα φαινηται τιμω]σα τους αυτης ευεργετας καταξιως των ευεργετηματων στεφανω[σαι κρατωνα ζωτιχου αυλητ]ην ευεργετην καθ εκαστον ετος εις αει εν τωι θεατρωι εν ηι ημεραι η π[ανηγυρις τελ]ειται μετα την στεφανωσιν των δημων στεφανωι τωι εκ του νομο[υ αρετης ενεκα και ευν]οιας ην εχων διατελει εις το κοινον των περι τον διονυσον τεχνιτω[ν της δε αναγορευσεως του στεφ]ανου επιμελειαν ποιεισθαι τον εκαστοτε γινομενον αγωνοθετην [αναθειναι δε αυτου εικονας] [τ]ρεις την μεν μιαν εν τεωι εν τωι θεατρωι οπως οι καθ εκαστον ετος α[γωνοθεται εν τηι] [π]ανηγυρει και οταν η τηιων πολις συντελη διονυσια η αλλον τιν[α α]γ[ωνα στεφανωσωσι την εικονα] την κρατωνος στεφανωι τωι εκ του νομου ωι πατριον εστι τοι[ς τεχνιταις στεφανουν τους αυ]των ευεργετας την δε αλλην εν δηλωι οπως και εκει στεφανω[θησεται υπο του κοινου των τε]χνιτων την δε τριτην ου αν αναθη κρατων ινα εις απαντα τον [χρονον υπομνημα ηι της τε προς] το θειον ευσεβειας και της εις τους βασιλεας και βασιλισσας [και τους αδελφους του] βασιλεως ευμενου και το κοινον των περι τον διονυσον τεχ[νιτων ευνοιας αμα δε] και τηι συνοδωι της ευχαριστιας διοτι τον αυτης ευεργετ[ην κρατωνα ετιμησεν απο]διδουσα χαριτας τας δικαιας των ευεργετηματων αναγρ[αψαι δε τοδε το ψηφισμα] εις στηλην λιθινην και στησαι παρα ταις εικοσι ταις κρατ[ωνος πεμψαι δε πρεσβεις] δυο προς τον δημον τον τηιων οιτινες αιτησονται τοπον [εν τωι θεατρωι εν ωι σταθησεται] η εικων κρατωνος και αλλους προς τον δημον τον δηλιων [----- οιτινες] επελθοντες επι τον δημον και την βουλην αξιωσουσιν α[υτους και τους πρυτα]νεις δουναι τηι συνοδωι των τεχνιτων τον τοπον εν ωι [σταθησεται η εικων].
Delos — 172-167 BC
 172-167 BC